VAJA 4

**CELICA IN CELIČNE STRUKTURE, VIDNE S SVETLOBNIM MIKROSKOPOM**

**POROČILO**



PROCITA IN EUCITA

(Primerjava bakterijske, živalske in rastlinske celice)

Celica je osnovna gradbena in dejavna enota vsakega organizma.V osnovi ločimo dva tipa celic:

- prokariontska celica (procita - značilna je za bakterije)

- eukariontska celica (eucita - živalska in rastlinska celica)

Procite so tako majhne, da jih s svetlobnim mikroskopom brez uporabe imerzijskega objektiva komaj vidimo. Tudi pri euciti ne moremo videti vseh celičnih struktur, vendar pa si z izbiro primernih tipov celic lahko ogledamo vsaj nekatere med njimi. Včasih moramo uporabiti tudi ustrezna barvila, ki nam značilno obarvajo določene celične sturkture.

MATERIAL:

- mikroskop in mikroskopski pribor - bris ustne sluznice

- vatirna palčka - listnat mah (Mnium sp.)

- jodovica

PRIPRAVA IN POTEK DELA:

**1.) ŽIVALSKA IN BAKTERIJSKA CELICA**

Z vatirno palčko smo potegnili po ustni sluznici in po zobeh, da bi dobili več bakterij, ki so v zobnih oblogah. Celice smo prenesli v kapljico jodovice na objektnem stekelcu. Tako pripravljeni preparat smo opazovali najprej na mali, nato pa še na veliki povečavi.

Drobne komaj opazne kroglaste ali paličaste strukture na površini celice (glej sliko) so bakterijske celice.

Medtem ko pri euciti (celica ustne sluznice) vidimo posamezne strukture (sicer ne veliko), pri prociti le the ne vidimo, saj komaj opazimo celico samo. **Procita je veliko manjša od eucite.**

**2.) RASTLINSKA CELICA:**

V kapljico vode na objektnem stekelcu smo prenesli delček listnatega mahu. Dodali smo majhno kapljico jodovice pokrili in preparat opazovali na mali in veliki povečavi. Videli smo celično steno, kloroplaste in jedro (videli naj bi še vakuolo in jedrce, vendar tega jaz žal nisem na sliki opazil).